APSTIPRINU

Zaļenieku komerciālās un amatniecības vidusskolas

Direktore L.Leoho

2017.gada 30.augustā

Izdots saskaņā ar

Erasmus+ Programmas projekta

finansējuma līgumu

Nr. 2016-1-LV01-KA102-022504

un projekta pieteikumu.

**Nolikums audzēkņu un neseno absolventu atlasei mobilitātei ārvalstīs**

ERASMUS+ programmas 1.pamatdarbības profesionālā sektora mobilitātes projekta „Praktisko zināšanu pilnveidošana” īstenošanai izglītības iestādes profesionālo programmu „Autotransports” un „Restaurācija” audzēkņiem un neseniem absolventiem, lai saņemtu atbalstu mobilitātei ārvalstīs (stažēšanās profesionālās izglītības iestādēs).

**I Vispārīgie jautājumi**

1. Audzēkņu un neseno absolventu atlases nolikums izstrādāts saskaņā ar Erasmus + Programmas projekta finansējuma līgumu Nr. 2016-1-LV01-KA102-022504 un projekta „Praktisko zināšanu pilnveidošana” Zaļenieku komerciālās un amatniecības vidusskolas audzēkņiem un pedagogiem pieteikumu.
2. Audzēkņi un nesenie absolventi var pieteikties atbalstam mobilitātei ārvalstīs 2 aktivitātēm:
   1. aktivitāte: Profesionālās programmas “Restaurācija” 7 audzēkņu stažēšanās profesionālā izglītības iestādē Vācijā 32 (papildus kopā 2 dienas ceļam uz prakses vietas valsti turp un atpakaļ uz mītnes zemi) dienas 2017.gada novembrī/decembrī;
   2. aktivitāte: Profesionālās programmas “Autotransports” 7 audzēkņu stažēšanās profesionālā izglītības iestādē Portugālē 33 (papildus kopā 2 dienas ceļam uz prakses vietas valsti turp un atpakaļ uz mītnes zemi) dienas 2017.gada novembrī/decembrī;

**II Mobilitātes atbalsta piešķiršanas mērķi**

1. Mobilitātes mērķis audzēkņiem un nesenajiem absolventiem: nodarbinātības un karjeras iespēju uzlabošana, iniciatīvas un uzņēmējdarbības gara uzlabošana, svešvalodas prasmju uzlabošana, starpkultūras izpratnes uzlabošana, aktivitātēs uzlabošana līdzdalībai sabiedrībā, uzlabot izpratni par Eiropas projektu un ES vērtībām, palielināt motivāciju piedalīties turpmākā izglītībā un apmācībā.
2. Mobilitātes mērķis izglītības iestādei: palielināta spēju darboties ES/starptautiskā līmenī – nostiprināta sadarbība ar partneriem no Vācijas un Portugāles; mērķgrupas interešu pārstāvniecība, nodrošinot mūsdienīgākas, darba tirgum atbilstošākas programmas, uzlabotas metodes un prakse profesijas apgūšanā; mūsdienīgāka, dinamiskāka un profesionālāka vide skolas iekšienē.

**III Mobilitātes atbalsta pretendents**

1. Mobilitātes konkursā uz Vāciju var piedalīties jebkurš Zaļenieku komerciālās un amatniecības vidusskolas profesionālās izglītības programmas „Restaurācija” 3.kursa audzēknis vai nesenais absolvents, kurš absolvējis Zaļenieku KAV ne vairāk kā pirms 2 gadiem.
2. Mobilitātes konkursā uz Portugāli var piedalīties jebkurš Zaļenieku komerciālās un amatniecības vidusskolas profesionālās izglītības programmas „Autotransports” audzēknis vai nesenais absolvents, kurš absolvējis izglītības iestādi (Zaļenieku profesionālo vidusskolu vai Zaļenieku arodvidusskolu) ne vairāk kā pirms 2 mācību gadiem.

**IV. Pretendenta iesniedzamie dokumenti**

1. Lai pretendētu uz atbalstu mobilitātei, pretendents atbilst III 5. un 6. punktos minētiem kritērijiem un pieteikšanās laikā iesniedz:
   1. iesniegumu (pielikumā pievienota iesnieguma forma);
   2. motivācijas vēstuli brīvā formā, kur audzēknis vai nesenais absolvents apraksta savu līdzšinējo pieredzi attiecīgajā specialitātē un pamato nepieciešamību piedalīties mobilitātē.

**V.  Pretendenta atlases kritēriji**

1. Pieteikšanās laiks mobilitātē ir no 2017.gada 4.septembra līdz 2017.gada 18.septembrim (ieskaitot). Šajā laikā pretendenti Projekta vadītāja asistentam var iesniegt IV punktā minētos dokumentus.
2. Izglītības iestādes administrācija apkopo sekmju kopsavilkumu un angļu valodas zināšanu vērtējumus par katru pretendentu.
3. Pretendentiem tiks piešķirti punkti, atbilstoši atlases kritērijiem:
   1. Sekmes:
      1. Vidējā atzīme 2016./17. mācību gadā vai atestātā vismaz 5 balles (3 punkti),
      2. Vidējā atzīme sekmīga – virs 4 ballēm (1 punkts).
   2. Angļu valodas zināšanas:
      1. Vērtējums angļu valodā sastāda vismaz 6 balles (3 punkti),
      2. Vērtējums angļu valodā vismaz 5 balles (2 punkti);
      3. Vērtējums angļu valodā vismaz 4 balles, (1 punkts).
   3. Apmeklējums:
      1. Nav neattaisnoti kavētas nodarbības 2016./17. mācību gadā (3 punkti)
      2. Neapmeklētās nodarbības, vismaz 80% ir kavētas attaisnotu iemeslu dēļ (1 punkts)
   4. Pretendenta motivācija:
      1. Motivācijas vēstulē norādītas vismaz 2 aktivitātes, kas norāda uz līdzšinējo pieredzi specialitātē un skaidri definēta nepieciešamība piedalīties mobilitātē (3 punkti);
      2. Motivācijas vēstulē norādīta vismaz 1 aktivitāte, kas norāda uz līdzšinējo pieredzi specialitātē un ir saprotams, kādēļ pretendents vēlas saņemt atbalstu mobilitātei (2 punkti);
      3. Motivācijas vēstulē norādīta neliela virspusēja (teorētiska) pieredze specialitātē, nav saprotami norādīta nepieciešamība piedalīties mobilitātē (1 punkts).
4. No 19. līdz 22.septembrim Pretendentu atlases komisija (izveidota pamatojoties uz Izglītības pārvaldes rīkojumu Nr.3-8/219 no 2017.gada 14.augusta) izvērtē iesniegto dokumentu (iesnieguma un motivācijas vēstules) atbilstību prasībām, kas noteiktas šo Nolikumu IV punktā un, atbilstoši administrācijas apkopotajai informācijai, nosaka prioritāri atbalstāmos audzēkņus un nesenos absolventus.
5. Prioritāri tiek atbalstīti audzēkņi un nesenie absolventi, kuri saņems vislielāko punktu skaitu.
6. No 19. līdz 22. septembrim tiek veiktas individuālās pārrunas ar prioritāri atbalstāmiem pretendentiem, lai noskaidrotu pretendentu iespējas piedalīties mobilitātē, tai skaitā tiek veikta angļu valodas mutvārdu pārbaude.

Projekta vadītājas asistente: V.Barkovska

Projekta vadītājs: G.Kasparinskis

**Zaļenieku komerciālās un amatniecības vidusskolas**

**direktorei L.Leoho**

*(iesniedzēja vārds, uzvārds)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |

*(personas kods)*

*(deklarētās dzīvesvietas adrese)*

LV **- \_\_\_\_\_**

*(kontakttālrunis, e-pasta adrese)*

**Iesniegums**

**atbalstam mobilitātei ārvalstīs**

Lūdzu piešķirt man atbalstu

Pretendēju uz:

Profesionālās programmas “Restaurācija” audzēkņu stažēšanos profesionālā izglītības iestādē Vācijā 2017.gada novembrī/decembrī;

Profesionālās programmas “Autotransports” audzēkņu stažēšanos profesionālā izglītības iestādē Portugālē 2017.gada novembrī/decembrī;

Apliecinu, ka (izvēlieties pareizo variantu):

Mācos Zaļenieku komerciālās un amatniecības vidusskolas programmā „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" \_\_\_\_\_\_\_\_\_ kursā;

Esmu absolvējis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (izglītības iestādes nosaukums)\_\_\_\_\_\_\_\_\_\_\_\_\_\_ mācību gadā.

Piekrītu personas datu apstrādei, kas nepieciešama, lai nodrošinātu pretendentu atlasi, finanšu norēķinus un mobilitātes organizēšanu.

Atbalsta saņemšanas gadījumā pildīšu visas saistības, tai skaitā līguma slēgšana un īstenošana, atskaišu sagatavošana un iesniegšana, apgūto zināšanu un prasmju prezentēšana.

Zaļeniekos, 2017.gada \_\_\_\_.augustā \_\_\_\_\_\_\_\_\_\_ paraksts